
РЕПУБЛИКА БЪЛГАРИЯ
Министерство на околната среда и водите
Регионална инспекция по околната среда и водите - Пловдив

УТВЪРЖДАВАМ:


ДОКЛАД 
за извършена комплексна проверка 

На основание: План за контролна дейност за 2026 г. на РИОСВ – Пловдив, утвърден от Министъра на околната среда и водите и Заповед № №РД-251 от 10.07.2026г. на Директора на РИОСВ-Пловдив

Дата на извършване на проверката: 04.08.2026 г.

Обект: Лечебно заведение и котелна централа към База II 
с местонахождение: област Пловдив, община Пловдив, гр. Пловдив, бул. „Пещерско шосе“ №66
собственост на: УМБАЛ „Свети Георги“ ЕАД, ЕИК 115576405, седалище и адрес на управление - област Пловдив, община Пловдив, гр. Пловдив, бул. „Пещерско шосе“ №66

I. Цел на проверката:

Основна цел на проверката е установяване на нивото и степента на съответствие на дейността в обекта с изискванията на екологичното законодателство по компоненти и фактори, както следва – „Управление на отпадъците„ и „Атмосферен въздух“ (Закон за управление на отпадъците и Закон за чистотата на атмосферния въздух). 
	
II. Проверени инсталации:

Основна дейност на обект - „Лечебно заведение и котелна централа към База II“, гр. Пловдив е 24-часова медицинска помощ, където се извърши проверка на:
· котелно помещение и климатични системи 
· места и съдове за временно съхранение на отпадъци
· документация, която операторът следва да води, съгласно нормативните изисквания






III. Констатации от проверката по компоненти и фактори:
	
По фактор „Отпадъци“
	Дружеството притежава утвърдени от Директора на РИОСВ-Пловдив работни листове за класифициране на отпадъци, съгласно изискванията на Наредба №2/2014г. за класификация на отпадъците (Обн. ДВ бр. 66 от 08.08.2014г., с посл. изм. и доп.). В обекта са обособени места, зони и съдове за съхранение на образуваните от дейността на лечебното заведение отпадъци.
	Отчетността се води в електронната система Национална информационна система „отпадъци“ (НИСО) редовно по съответните приложения на Наредба №1 от 4.06.2014г. за реда и образците, по които се предоставя информация за дейностите по отпадъци, както и реда за водене на публични регистри (Обн. ДВ. бр. 51 от 20 Юни 2014, с посл. изм. и доп.). Годишните отчети за 2025г. касаещи отпадъци  изготвени, съгласно приложение №9 на Наредба №1 от 4.06.2014г. за реда и образците, по които се предоставя информация за дейностите по отпадъци, както и реда за водене на публични регистри са в статус „подписани и подадени“ в НИСО.
При извършен обход на място се установи, че има места и съдове обозначени с табели, съгласно изискванията на Наредба №2/2014г. за класификация на отпадъците. Опасните отпадъци се събират разделно в първични опаковки (торби/сакове/чували, контейнери), обозначени с международния символ за опасни отпадъци съгласно приложение № 3, като остри предмети (пробождащи и режещи) се събират в жълти контейнери с добре затварящ се капак, които не позволяват пробиване и достъп до съдържанието с обозначителни табели, разположени в обособено помещения за всяко отделение, след което се придвижват и съхраняват на обособена площадка под навес с ограничен достъп. Телесните части и други органи се съхраняват в специално обособено помещение /хладилни камери/ до извозването им в инсенератор. Всички генерирани отпадъци се предават за последващо третиране или оползотворяване въз основа на писмени договори на лица притежаващи съответният документ и в тази връзка се представи договор с лица притежаващи документ по чл. 35 от ЗУО.

По компонент „Атмосферен въздух“

На територията на База II се експлоатира котелна централа със следните горивни източници:
· Водогреен котел №5 с номинална мощност от 7,5 MW, който не е в работен режим и е с прекъснати връзки;
· Парен котел №2 ПК 0983 – парен котел, монтиран през 2022 г. Същият е регистриран по реда на чл. 9г от ЗЧАВ като Средна горивна инсталация през 2025 г. който към момента на проверката е в работен режим;
· Парно-водогреен котел №3 с номинална мощност от 2,9 MW, монтиран през 2017 г., който към момента на проверката е в работен режим поради намалено паро-подаване от ТЕЦ. 
· Ко-генератор, който в момента на проверката не е в работен режим поради повреда в акумулаторната система.
За горивните източници се представиха ревизионни книги за първоначален преглед, както и дневници с работни часове. През май 2025 г. на всички горивни източници са извършени собствени периодични измервания. Резултатите от измерванията са докладвани пред РИОСВ-Пловдив и оценката им показва спазване на нормите за допустими емисии. 
 В обекта се експлоатира климатично оборудване попадащо в обхвата на Регламент (ЕС) №2024/573 за флуорсъдържащите парникови газове. За системите се представиха досиета, които се водят редово, съдържащи записи от извършени проверки за течове от лице притежаващо сертификат издаден от Българска браншова камара по машиностроене. Системите са етикетирани. Дружеството е регистрирано в Информационната система за флуорсъдържащи парникови газове като оператор на оборудване и за 2025 г. е представило отчет по приложение №9.

IV. Предписания, срокове за изпълнение, отговорници:  На дружеството е дадено едно предписание – да се подновят компроментираните от атмосферното влияние етикети на системите. 

V. Съответствие, последващ контрол. Предписанието е изпълнено.   

ИВАЙЛО ЙОТКОВ

Директор на РИОСВ - Пловдив

